Muhammad Iqbal

**Muhammad Iqbal** (/ ˈɪkbɑːl /; Urdu: محمد اِقبال;  November 1877 - 21 April 1938), nan labiah tanamo sabagai Allama Iqbal, adolah surang panyaia, filsuf, politisi, akademisi, pangacara jo urang alim di India maso panjajahan Inggrih nan dianggap mamicu Garakan Pakistan. Baliau disabuik sabagai "Bapak Spiritual Pakistan." Inyo adolah urang pantiang dalam sastra Urdu, jo karya sastranyo dalam bahasa Urdu dan Persia.

Sabagai panyaia tanamo Iqbal disagani dek urang India, Pakistan, Bangladesh, Iran, jo samo cendekiawan sastra internasional lainnyo.Walau tanamo sabagai penyair, inyo pun surang "pamikia falsafah Muslim nan sangaik diakui di zaman moderen". Buku puisi partamonyo, *The Secrets of the Self*, babahaso Persia pado taun 1915, kamudian muncua  buku-buku puisi lainnyo sarupo *The Secrets of Selflessness*, *Message from the East*, jo *Persian Psalms*. Di antaro karyanyo, karya-karya babahaso Urdu paliang tanamo adolah *Call of the Marching Bell*, *Gabriel's Wing*, *The Rod of Moses* jo bagian dari *Gift from Hijaz*. Salain puisi babahaso Urdu jo Persia-nyo, karya babahso Inggrih sarato surek-sureknyo sangaik bapangaruah dalam wacana budayo, sosial, agamo dan politik.

Pado taun 1922, Tahun Baru Honours, inyo diangkek manjadi *Knight Bachelor* dek Rajo George V.Wakatu baraja hukum jo filsafat di Inggrih, Iqbal manjadi anggota *All-India Muslim League* cabang London. Kamudian, salamo sesi Liga di Desember 1930, inyo manyampaian pidato kapresidenannyo nan paliang tanamo-Pidato Allahabad di mano inyo mandorong taciptanyo nagara Muslim di India barat lauik.

Di sabagian gadang Asia Salatan dan dunia babahaso Urdu, Iqbal dianggap sabagai *Shair-e-Mashriq* (Urdu: شاعر مشرق, "Panyair Timur").Inyo pun juo disabuik *Mufakkir-e-Pakistan* (Urdu: مفکر پاکستان, "Pamikia Pakistan"), *Musawwar-e-Pakistan* (Urdu: مصور پاکستان, "Artis Pakistan") sarato *Hakeem-ul-Ummat* (Urdu) : حکیم الامت, "Urang bijakbagi ummat"). Pamarintah Pakistan sacaro rasmi menamoannyo "Panyair Nasional Pakistan". Ulang tahunnyo *Yōm-e Welādat-e Muḥammad Iqbāl* (Urdu: یوم ولادت محمد اقبال), atau Hari Iqbal, adolah hari libur umum di Pakistan.

Rumah Iqbal masih talatak di Sialkot dan diakui sabagai *Iqbal's Manzil* dan tabukak untuak pangunjuang. Rumahnyo nan lain tampek inyo tingga sabagian gadang hiduiknyo jo maningga adolah di Lahore, dinamoi sabagai *Javed Manzil*. Museum iko talatak di *Allama Iqbal Road* dakek Stasiun Kareta Api Lahore, Punjab, Pakistan. Museum ko dilinduangi samo Undang-Undang Purbakala Punjab taun 1975, dan dinyoakan sabagai monumen nasional Pakistan pado taun 1977.

## Karya
**Prosa  babahaso Urdu** 

* *Ilm ul Iqtisad* (1903)

**Prosa babahaso Inggrih**

* *The Development of Metaphysics in Persia* (1908)
* *The Reconstruction of Religious Thought in Islam* (1930)

**Puisi babahaso Persia**

* *Asrar-i-Khudi* (1915)
* *Rumuz-i-Bekhudi* (1917)
* *Payam-i-Mashriq* (1923)
* *Zabur-i-Ajam* (1927)
* *Javid Nama* (1932)
* *Pas Cheh Bayed Kard ai Aqwam-e-Sharq* (1936)
* *Armughan-e-Hijaz* (1938) (in Persian and Urdu)

**Puisi babahaso Urdu**

* *Bang-i-Dara* (1924)
* *Bal-i-Jibril* (1935)
* *Zarb-i Kalim* (1936)

## Galeri

Berkas:Father of Allama Iqbal.jpg|Ayah Allama Iqbal(Shaikh Noor Muhammad)
Berkas:Iqbal in 1931.jpg|Iqbal di London taun 1931
Berkas:Iqbal Second Round Table Conference.jpeg|Di pesta wakatu Konferensi Meja Bundar kaduo di London taun 1931
Berkas:Pic iqbal 006.jpg|Konferensi di Yerusalem Barat. Iqbal taliek duduak di ujuang kanan di baris partamo (1931)
Berkas:Pic Iqbal 07.jpg|Panyambuikan Allama Iqbal samo Liga Nasional, London taun 1932
Berkas:Iqbal in 1933.jpg|Allama Muhammad Iqbal taun 1933
Berkas:Iqbal11.jpg|Panyambuikan Iqbal dek masyarakaik Lahore taun 1933
Berkas:Iqbal in 1934.gif|Iqbal taun 1934
Berkas:Iqbal in Afghanistan.jpg|Allama di Afghanistan samo Sulmain Nadavi jo Sir Ross Masood
Berkas:Allama muhammad iqbal.jpg|alt=Poet of East|Allama Muhammad Iqbal


## Rujuakan